
Bioératia ttiEágar Cmtobal kelkboom 

Edgar Cristobal Kelkboom a nace den centro di Oranjestad, dia 26 di juli 1943. 

E no tin nomber artistico. 

Su mama yama Anna y su tata Remigio. Su mama tin 93 aña y e ta bibo ainda. Su tata si 
a muri hopi aña pasa. Edgar a nace den bario di Oranjestad y el a crece den Companashi. 

Nan ta total nuebe ruman y Edgar ta e mayo.E ta casa for di aña 1968 cu Fatima Petit, 
kende a nace dia 26 di maart 1946. Edgar tin un yiu homber Edgar Laurance y su fecha di 
nacemento ta 8 di januari 1982. Tin mas musico den famia. Edgar tin un ruman muhe cu 
a cuminsa siña piano, pero esey el a hereda di su mama, pasobra su mama ta pianista. 

Edgar su mama tabata un di e prome pianistanan di antaño. Lamentablemente e ta completamente fuera di 
salud aworaki, e ta sufri di e malesa Álzheimer. Pero segun Edgar nan tin un video, caminda el a toca hunto 
cu e meneer Maduro cu tabata entrevista hende na Tela Aruba. Ey riba, bo por weita Edgar su mama ta toca, 
hunto cu defunto Toti Arends. Dus e cuenta di musica ey, ta algo cu bo ta hereda. Edgar ta sinta riba un banki 
band’i su mama, caminda awe ta stadhuis. Ey ta su caminda unda e ta duna su concierto. 



Seáun Eflgar e bida artistico no a cambia su iorma di biba 


Como cu Edgar no tabata hende cu tabata toca como un profesional, musica tabata simplemente un hobby y e 
no a cambia su forma di biba. Y ora nan haya un toca aki aya, nan ta djis bay, hopi biaha nan no ta cobra mes, 
basta nan por a pasa un rato agradabel. Awendia e asunto ta completamente otro naturalmente. 



E bida artistico 


E parti aki a cuminsa djis pa un 
ekibocacion di e persona mes cu 
tabata toca e harpa. A yega un dia 
cu e no tabata por a cumpli, e no a 
presenta, anto e ora ey Edgar 
mester a reemplasa e tocado ey, 
sin sa nada di harpa. Di ey el a 
cuminsa desaroya poco poco, te cu 
despues di un aña el a dicidi cu e 
ta bay Venezuela pa tuma les di 
harpa. Esey Edgar a keda haci pa 
mas o menos 3 aña. 


E interes pa e harpa a crece y nan 
a lanta grupo etc. Nan a keda te 
awe ta toca y tambe Edgar a 
desaroya den e teoria di musica, 
siña areglo musical etc. Edgar a 
bira un maestro di musica y ta 
dunando les di harpa y di cuatro. 
Pero e specialisacion ta mas tanto 
riba e harpa. Ariba e harpa ta 
caminda cu Edgar a dedica hopi 
mas tempo y desaroya su 
conocemento musical. 


Dedicacion y estilo musical 


Segun Edgar bo tin tocamentonan 
basico, p.e. ora bo cuminsa, bo tin 
movecionnan basico y despues di 
tempo bo kier toca cierto sistema cu 
ta exigi conocemento di teoria 
musical. Por ehempel, na luga di 
toca un C, bo ta toca un Cmajor 7 



of un Csus etc. Bo ta experimenta 
cu e chordsnan, pero naturalmente 
bo mester a studia e teoria di 
musica pa bo por tin e 
entendimento, e conocemento di 
kico bo por haci riba e instrument. 
Lamentablemente no ta tur nos 

nos artistanan den pasado a dedica na e parti ey, paso niun no tabata interesa den 
studia e teoria musical. Nan por a bin cu hopi cos inovativo, pero ya antes apenas 
nos tin moda pa paga un les pa bay scol, corda pa bay siña musica. Loke ta trata 
ritmo y estilo, mayoria musico a dedica mas tempo na wals, tumba y bolero. 


Antes apenas nos 
tin moda pa paga 
un les pa bay scol, 
corda pa bay siña 
musica. 


Desaroyo musical 


Musica ta algo cu nunca bo kier 
stop cune. Si bo ta den dje, bo ta 
sigui pasobra nunca ta 
suficiente, si bo tin interes den 
dje semper bo ta siña algo sea di 
otro hende of di loke bo ta tende 
of cu bo a lesa. Bo ta curioso pa 
sa kico ta kico y semper bo ta 
keda cu e smaak pa sigui den e 
direccion ey. Edgar tabata 
curioso pa siña mas. Pa Edgar, e 
zonido di harmonia di un harpa 
ta unico. E ta kere ta dificil pa bo 
logra esaki riba un otro 
instrument. Anto esey ta pone bo 
bira curioso y ta yena bo cu 


entusiasmo y gana pa sigui den e 
direccion ey. Harpa ta un 
instrument cu na Aruba e tempo 
aya, no tabatin ningun hende cu 
conocemento profundo di dje. Bo 
ta riba bo mes y ta tuma hopi 
tempo prome bo por desaroya 
mas o menos riba e instrument 
ey. Edgar ta calcula sigur ta dura 
un 4 pa 5 aña prome cu bo por 
bisa cu bo ta maneh’e. E no ta 
manera un piano cu bo tin tur e 
teclanan preto riba dje cu ta 
representa cierto tono. Cu harpa 
ta abo mes tin cu traha e tononan 
y esey ta haci e arte di toca harpa 



Eflgar Kelkboom desaroyanflo su instrumento 


asina dificil. Of bo mester tin un 
harpa orchestral cu bo tin un pedal, 
cu ora bo kier bay un # bo ta djies 
trapa y e kruis (sharp) ta bin. Óf 
awendia nan ta uza “lever”, caminda 
bo ta hisa e lever, bo ta hisa e tono, 
bo ta toca mei tono, esey ta kruis 
(sharp). 


Participacion den grupo musical 


Edgar ta tocando cu un grupo di alumnonan cu a tuma les di cuatro cerca dje. 





Eflgar Kelboom y su alnmno nan 
tocando cuatro 

Grabacionnan realisa 


Edgar a yega di graba un longplay na aña 1987. E1 a graba cu e cuartistanan 
cu ta tuma les di dje. Nan a graba 4 cd, tur relaciona cu cancionnan di fin di 
aña. Edgar a graba un disco 45 na Maracaibo cu grupo di gaita y despues 
casi tur aña e ta graba un cancion di dia di mama. Despues el a keda hopi 
aña sin graba nada, anto mas o menos na aña 2013 el a bolbe cuminsa graba 
y te awor aki e tin cuatro CD graba. E1 a yega di graba un cd tambe hunto cu 
Ryan Maduro riba guitara. 


Edgard Kelkboom a graba su 
promer longplay cu 

indudablemente lo bira un 
exito rotundo 

Afla 1987 


E parti internacional 


Na Caracas, caminda cu tabatin un sorto di presentacion di tur grupo foranio, 
es decir, nan a haci manera un show, caminda tur hende cu no ta di Venezuela 
y ta toca harpa, por a haci su presentacion, anto Edgar a gana e dia ey. Esey 
mayoria hende no sa na Aruba, pasobra e no a bin den publicidad. A participa 
diferente hende di Sur America y Edgar a opta pa toca 1 tumba cu ta Dalia. Y 
esey a sali number un. Bo ta haya invitacion y bo ta bay, anto Edgar a bay 
Caracas pa motibo cu e tabatin bon contacto cu hopi di e artistanan Venezolano 
na Caracas. Nan a percura pa Edgar haya invitacion y bin haci e show ey na 
Venezuela. 


Eflgar a -opta pa 
toca un Tumba Dalla 
y a gana cu ne den 
nn show na 
Venezuela 


Acontecimento cu Eflgar a considera mas importante den e bida 
artistico 


E logro pa Edgar anto, ta dia cu e tabatin e oportunidad di toca cu un di e artistanan di mas grandi di 
Venezuela aki na Aruba, kende ta Henry Rubio. Lamentablemente no tin grabacion di esey, ni filmacion di 
esey pa por mustra e nivel di e artista aki. Pero tabata pa Edgar e parti mas emocianante den e carera artistico. 


Sugerencia pa iuturo generacion 


Edgar ta kere cu un hoben no ta riba su mes, semper e mester keda inspira pa su docente y su mayoman. 

Mas tanto ta e mayornan mester apoy’e tur dia y na tur manera. Si por ehempel bo tin un yiu cu ta bay les di 
piano, anto bo no tin ni un keyboard na cas pa e mucha por haci ehercicio, ta con bo kier pa e mucha bira un 
pianista despues? E mucha no tin placa pa cumpra un keyboard, ni papia mes di un piano cu ta asina costoso. 
Pues ta e mayor ta esun cu tin di inspira e yiu y keda riba dje, puntr’e kico el a haya pa train y keda guie, te 
ora cu e mucha bira grandi cu e por sigui riba su mes. Pero prome cu esey, e mayoman tin un tarea hopi grandi 
den desaroyo di nan yiu, riba cualkier tereno y no solamente riba musica. Y esey nos no ta weita awendia ta 
sosode tur caminda. Consecuentemente ta keda e problema cu e mucha en general (no na Amba so), pero na 
henter mundo no ta desaroya hopi riba e terenonan cu nan ta gusta. Ta lastima cu di e forma ey, hopi 
oportunidad ta bay perdi! 

